TIMERNA
D acu i d Ass n Lḥisab?
AMEK i k-d-iţban Wass n Lḥisab? Aṭas i s-yenwan belli d imelyaṛen n leibad ara ibedden zdat n ukersi n leḥkem n Ṛebbi, anda ara ţţuḥasben yiwen yiwen. Kra a sen-teţţunefk lǧennet deg igenni, ma d wiyaḍ ad ţţueaqben i lebda. Acu kan, Adlis Iqedsen ur d-iţweṣṣif ara yakk lweqt-agi akka. Elaḥsab-is, mačči d zzman n lxuf, meena d zzman n usirem, d zzman ideg ara uɣalen leibad kemlen.
Amceggee Yuḥenna ihdeṛ-ed ɣef Wass n Lḥisab deg Uweḥḥi 20:11, 12, yenna-d: “Walaɣ yiwen n ukwersi n leḥkwem, meqqwer yerna d amellal, akw-d win yeqqimen fell-as. Lqaea akw-d igenni rewlen si zdat-es, lateṛ-nsen ur d-iqqim ara. Dɣa walaɣ lmeggtin, meẓẓi meqqwer, bedden zdat n ukwersi nni n leḥkwem, dɣa idlisen ldin; ildi daɣen adlis nniḍen, adlis n tudert, dɣa ţţuḥasben lmeggtin akken i llan lefeayel-nsen, akken yura deg yedlisen nni.” Anwa-t Lqaḍi-yagi ara iḥasben?
D Yahwa Ṛebbi i d Lqaḍi ameqran ara iḥasben leibad. Lameena, iwekkel win ara ten-iḥasben deg wemkan-is. Elaḥsab n Lecɣal 17:31, yenna-d wemceggee Bulus belli Ṛebbi “iḥudd-ed ass ideg ara iḥaseb ddunit s lḥeqq, s wergaz i d-ihegga.” Lqaḍi i gextaṛ d Eisa Lmasiḥ i d-yeḥyan si lmut. (Yuḥenna 5:22) Meena, melmi ara yebdu Wass n Lḥisab? Acḥal n lweqt ara yekk?
Taktabt n Uweḥḥi tesskanay-ed belli Ass n Lḥisab ad yebdu mbeed lgirra n Harmagidun, asm’ara teţwakkes ddunit-agi n Cciṭan. * (Aweḥḥi 16:14, 16; 19:19–20:3) Mi geedda Harmagidun, Cciṭan d leǧnun-is ad ţţuḍeggren ɣer tesraft (maylellif), ideg ara qqimen alef iseggasen. Di lmudda-yagi, 144 000 n imasiḥiyen-nni ara iweṛten igenwan ad uɣalen d leqwaḍi w’ad “ḥekmen nutni d Lmasiḥ.” (Aweḥḥi 14:1-3; 20:1-4; Iṛumaniyen 8:17) Ass n Lḥisab mačči d ass n 24 n sswayee; ad yekk alef iseggasen.
Di lmudda-yagi n walef iseggasen, Eisa Lmasiḥ ad “[iḥaseb] wid yeddren d wid yemmuten.” (2 Timutawus 4:1) “Wid yeddren” d “ihedman-[nni] n lɣaci” ara yeţţusellken di Harmagidun. (Aweḥḥi 7:9-17) Amceggee Yuḥenna iwala daɣen “lmeggtin [...] bedden zdat n ukwersi nni n leḥkwem” n lḥisab. Eisa yeweed belli “wid meṛṛa yellan deg iẓekwan a d-slen i taɣect-is. A d-ffɣen”, yeeni a d-uɣalen ɣer tudert s ḥeggu n lmeggtin. (Yuḥenna 5:28, 29; Lecɣal 24:15) Γef wanti leḥwayeǧ ara ţţuḥasben?
Elaḥsab n wayen iwala Yuḥenna, “idlisen ldin”, dɣa “ţţuḥasben lmeggtin akken i llan lefeayel-nsen, akken yura deg yedlisen nni.” (Aweḥḥi 20:12) Eeni d lefeayel i xedmen zik leibad i guran deg yedlisen-agi? Ala, ur ţţuḥasaben ara yemdanen ɣef ddemma n wayen i xedmen uqbel ad mmten. Amek i neelem s wannect-a? Adlis Iqedsen issefhem-ed: “Win yemmuten islek si ddnub.” (Iṛumaniyen 6:7) Wid ara d-yeḥyun, a d-uɣalen ɣer tudert mebla ddnubat i xedmen zik, axaṭer ddnubat-agi ad ilin ţwamḥan. Idlisen-a ţmettilen-d leḥwayeǧ tijdidin ara d-icreḍ Ṛebbi. Iwakken ad eicen i lebda wid ara imeneen i Harmagidun d wid ara d-yeḥyun si lmut, a sen-ilaq ad ṭebbqen leqwanen n Ṛebbi yerna ad tebeen ccuruṭ-nni ijdiden ara d-yefk ahat deg walef-nni n iseggasen. Akka, leibad ad ţţuḥasben elaḥsab n wayen ara xedmen imiren, yeeni deg Wass-nni n Lḥisab.
Deg Wass n Lḥisab, d imelyaṛen n leibad iwumi ara teţţunefk tegniţ, i tikkelt tamezwarut, akken ad issinen lebɣi n Ṛebbi w’ad ddun elaḥsab n lebɣi-yagi. Lmeena-s, di lweqt-nni, ad yili yiwen n ccɣel n uselmed d ameqran. Ţ-ţideţ, “imezdaɣ n ddunit [ad issinen] d acu i d lḥeqq.” (Iceaya 26:9) Meena, ur beqqun ara meṛṛa ad xedmen lebɣi n Ṛebbi. Iceaya 26:10 yenna-d: “Ma teefiḍ i wemcum, ur iţţissin ara d acu i d lḥeqq; ad ixeddem kan lbaṭel di tmurt n lḥeqq, ur iţwali ara leaḍima n Yillu.” Deg Wass n Lḥisab, imcumen ad ţwakksen i dima.
Γer taggara n Wass n Lḥisab, imdanen ara imeneen a d-uɣalen s ṣṣeḥ ɣer tudert m’ara ilin kemlen. (Aweḥḥi 20:5) Ihi, deg Wass n Lḥisab, leibad ad uɣalen ɣer liḥala ideg yella wemdan di tazwara, yeeni kemlen. (1 Ikurintiyen 15:24-28) Umbeed, ad yili ujeṛṛeb aneggaru. Cciṭan a d-yeffeɣ si lḥebs, w’a s-yeţţunefk ţţesriḥ akken ad yeereḍ tikkelt taneggarut ad yessegrireb imdanen. (Aweḥḥi 20:3, 7-10) Wid ara iqablen ajeṛṛeb-agi ad ḥedṛen m’ara teḍru licaṛa i d-yeqqaren belli ‘iḥeqqiyen ad weṛten lqaea w’a ţ-zedɣen i lebda.’ (Ahellil 37:29) Ih, Ass n Lḥisab ad yili d lbaṛaka i yemdanen unṣiḥen meṛṛa!
^ § 1 Γef wayen yeenan Harmagidun, ẓer Étude perspicace des Écritures, aḥric 1, isebtar 1073-1075, aḥric 2, isebtar 63-64, akk-d yixef wis 20 n tektabt Adorez le seul vrai Dieu. Snat n tektabin-agi ffɣent-ed sɣur Inagan n Yahwa.
nob_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn